Llofruddiaeth Lola Daviet

Ar 14 Hydref 2022, canfuwyd corff merch 12 oed o'r enw Lola Daviet mewn cist blastig ar olwynion, mewn iard y tu allan i'w hadeilad fflatiau yn y 19eg arrondissement ym Mharis, Ffrainc. Yn ôl yr awtopsi, cafodd ei thagu i farwolaeth. "Paris shocked by murder of Lola, 12, found in box", BBC (18 Hydref 2022). Archifwyd o'r dudalen we wreiddiol drwy gyfrwng archive.today ar 21 Hydref 2022. Cafodd menyw 24 oed o'r enw Dahbia Benkired ei harestio a'i chadw yn y ddalfa ar sail amheuaeth ei bod yn gyfrifol o lofruddiaeth, treisio, ac arteithio'r ferch. Mae'r fenyw yn fewnfudwraig o Algeria, a chanddi drwydded breswyl wedi dod i ben, ac felly dan orchymyn i adael Ffrainc.

Ymatebodd nifer o Ffrancod, yn enwedig o'r adain dde, drwy gyhuddo'r llywodraeth o ddiffyg gorfodi rheolau mewnfudo. Paul Kirby, "Paris murder: Killing of Lola, 12, sparks immigration row in France", BBC (18 Hydref 2022). Archifwyd o'r dudale we wreiddiol drwy gyfrwng archive.today ar 21 Hydref 2022. Cynhaliwyd rali er cof am Lola ym Mharis ar 20 Hydref, er i'w theulu beidio â rhoi sêl bendith arni. Ar 21 Hydref, datganodd yr Arlywydd Emmanuel Macron ei fod yn weithred o "ddrwg enbyd", a bod angen "parch a serch y genedl" ar deulu'r ferch. Alexandra Fouché, "Lola: Girl's murder an act of 'extreme evil', President Macron says", BBC (21 Hydref 2022). Archifwyd o'r dudalen we wreiddiol drwy gyfrwng archive.today ar 21 Hydref 2022.

Yn Hydref 2025, cafwyd Benkired yn euog o'r troseddau, a fe'i dedfrydwyd i garchar am o leiaf 30 mlynedd, y fenyw gyntaf yn Ffrainc i gael ei charcharu "am byth", heb bosibilrwydd cyfreithiol o gwtogi'r dedfryd. Dearbail Jorda, "Woman gets rare whole-life sentence for murder of French schoolgirl", BBC (24 Hydref 2025). Archifwyd o'r dudalen we wreiddiol drwy gyfrwng archive.today ar 24 Hydref 2025.

 Cyfeiriadau 

Categori:2022 yn Ffrainc
Daviet, Lola
Daviet, Lola
Categori:Troseddau 2022